**Биологија за VIII одделение 13.04.-16.04.2020**

**ТЕМА бр. 6 : Класификација на организмите**

**Наставна содржина :**

1. **Набљудување на растенијата (час бр. 58)**

**стр.76-77 во учебникот**

Царството на растенија содржи милиони различни видови и затоа тие се групирани во неколку главни групи.

**ЦАРСТВО РАСТЕНИЈА** се дели на две групи

**А) бессемени-** тука спаѓаат ***мовови и папрати***

***Б)* семени растенија –** ***голосемени и скриеносемени*** Во ***голосемени растенија*** припаѓаат зимзелени (иглолисни-бор,ела,смрека...) **Скриеносемените** се делат на ***дикотиледони –*** сите цветни растенија-праска,јагода,трендафил,.... кои се размножуваат со помош на семиња и на ***монокотиледони*** тука се сите треви и житни растенија кои создаваат класови на цветови со невпечатлива боја , и се опрашуваат со ветер.

Набљудувајте ги сликите во учебникот внимателно за да ги одредите карактеристиките на растенијата. .

**Домашна задача:**

**Мов** – Нацртајте го она што го гледате и потоа означете ги листовите и капсулата со спори,

*Опишете ги листовите на растението мов. Зошто растението мов создава спори? Каде би очекувале да расте мовот?*

**Папрат -** Нацртајте го она што го гледате од долната страна на листот на папратот и ги означете ги листенцата и лушпата која ги покрива спорите.

*Кои карактеристики се заеднички за мовот и за папратот?*

*Како можете да ја кажете разликата помеѓу растението мов и папратот?*

**Цветно растение** - Нацртајте го цветот и означете го каде што се создава семето(плодникот).

*Зошто некои цветови се светло обоени? Зошто цветните растенија се наоѓаат речиси во секоја средина?* **Трева** - Учениците ја цртаат тревата и го означуваат делот каде се опрашуваат овие растенија *Како се опрашува тревата?*

**Голосемени растенија –** наброј неколку голосемен растенија ***Каде се формираат семињата кај голосемените растенија?***

1. ***Истражување:презентации за класификацијата на растенијата (1)***

*Истражувајте на интернет и подгответе презентација. Работите во парови.(*ке ги направиме во вторник на часот*)* ***Што е потребно****:*

*Да опишите еден тип на растенија.*

*Да ги опишат карактеристиките кои се користат за нивно класифицирање.*

*Дајте примери за типот на растение, вклучувајќи некои кои растат локално.*

*Дознајте интересни факти за типот на растение.*

***• Ученици ви се дава избор на методи за да го претставите вашето истражување, пр. компјутерска презентација, видео, постер, цртеж, кратко толкување улоги, есеј итн.***

Презентацијата ке биде наредната недела.